Iktatószám: HIV/285-13/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. február 28-ai, nyilvános ülésére**

**Tárgy:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**1.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatok egymás között átcsoportosíthatja.

Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának változása, a valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 212.268 ezer Ft-tal változik.

A ***működési pénzforgalmi bevételek*** előirányzata168.022 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 181.394 ezer Ft-tal növekszik.

Ezen belül: 4.529 ezer Ft-tal emelkedik az önkormányzat *államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata növekszik ezzel az összeggel. Ezen belül a *helyi önkormányzat általános működésének és ágazati feladatainak támogatása* 3.918 ezer forinttal emelkedik.

A települési önkormányzatok évente két alkalommal – májusban és októberben - módosíthatják az ágazati feladataik ellátásához biztosított állami támogatás mutató számait. Az októberi felmérés során végrehajtott módosítás hatására:

* 1.478 ezer forinttal csökken a köznevelési feladatok ellátásához biztosított állami támogatás összege. A 4 havi óvodai gyermeklétszám 11 fővel történő csökkentésének hatására 0,8 fővel csökkent a finanszírozott óvodapedagógus létszám, melynek következtében az óvodapedagógusok bértámogatása 1.178 ezer forinttal csökken. Szintén a gyermeklétszám csökkenése miatt 300 ezer forinttal csökken az óvodaműködtetési támogatás összege.
* 235 ezer forinttal csökken az önkormányzat szociális, gyermekjóléti és gyermekétkeztetési feladataira kapott támogatás összege. A szociális étkeztetés esetében 3 fő ellátott pótigénylése 166 ezer Ft támogatás növekedést okozott. A házi segítségnyújtás esetésben a szociális segítésben ellátottak létszáma 2 fővel megemelésre került, ugyanakkor a személyi gondozottak létszáma 1 fővel csökkent. Az ellátotti létszám változtatása miatt a házi segítségnyújtás ellátásához kapott állami támogatás összege 405 ezer forinttal csökken. A rászoruló gyermekek szünidei étkeztetése esetében a szülök két gyermek esetében kérték az őszi és téli szüneti napokon a szociális étkeztetést. Pótigényként érvényesített étkezési adagszám, 12 étkezés. Korábbi felmérésekben e címen nem kért az önkormányzat támogatást. A támogatás növekedés 4 ezer Ft.

Fenti támogatások időarányos összegét a Magyar Államkincstár a havi nettó finanszírozás keretében folyósítja, illetve a folyósítandó támogatást csökkenti.

A központi költségvetés a 257/2000. (XII. 26.) Kormányrendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 4.440 ezer forintot utalt 2018. évi szociális ágazati összevont pótlék címén, mellyel októbertől december hónap végéig, 3 hónapra finanszírozta az szociális területen dolgozók szociális pótlékának összegét. Az összeg az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

1.191 ezer forint az Államkincstár által folyósított kulturális pótlék összege. A 150/1992. ( XI. 20.) Kormányrendelet 21. §-az alapján a központi költségvetés támogatást biztosít a helyi önkormányzatok részére a művészeti, közművelődési és közgyűjteményi területen dolgozó közalkalmazottak kulturális pótlékára és az azt terhelő szociális hozzájárulási adóra. A fenti előirányzat a közművelődési területen dolgozók - 2018. októbertől decemberig - 3 havi bérekkel kifizetett pótlékának és azt terhelő szociális hozzájárulási adójának támogatott összege. Az összeg a *települési önkormányzatok kulturális feladatainak támogatására* kapott állami támogatások előirányzatát növeli.

A Magyar Államkincstár mindkét támogatást havonta utalja önkormányzatunk bankszámlájára.

*Működési célú és kiegészítő támogatások* előirányzata jelen rendeletmódosítás során 611 ezer forinttal emelkedik.

* Az eredeti költségvetésben a *2018. évi bérkompenzáció* támogatásának összegét már terveztük, a fejezeti kezelésű pénzeszköz átvételek között. A MÁK nettó finanszírozásának, előirányzat közlő adatlapja alapján a 2018. szeptember -november havi bérkompenzáció és a bérkompenzációs előleg korrekció (visszavonás) eredményeként folyósított támogatás összege 455 ezer Ft. Az összeg átcsoportosításra kerül a működési célú és kiegészítő támogatások előirányzata közé.
* 156 ezer Ft a 2018. évi rezsitámogatásra folyósított összeg. A támogatást tűzifa, illetve gázpalack vásárlására használtuk fel.

.

Az *egyéb működési célú támogatások államháztartáson belülről* kapott előirányzata 1.204 ezer Ft-tal csökken.

* A költségvetési szerveknél foglalkoztatottak 2018. évi bérkompenzációjára tervezett előirányzat – a 2018. szeptember - november közötti 3 havi bérkompenzáció és az előleg korrekció – összegével, 455 ezer forinttal csökken. Az összeg átcsoportosításra kerül a kiegészítő állami támogatások közé.
* Az eredeti költségvetésben tervezett 2018. évi bérkompenzáció előirányzata, a 2018. évi minimálbér emelkedés, a garantált bérminimum emelkedés, valamint a Polgármesteri Hivatalnál végrehajtott alapilletmény emelés miatt, 2.772 ezer Ft összeggel túltervezettnek bizonyult. A költségvetési szerveknél foglalkoztatottak 2018. évi bérkompenzációjának bevételi előirányzat különbözete az általános tartalék terhére megszüntetésre kerül.
* 197 ezer forinttal szükséges csökkenteni a gyermekvédelmi kedvezmény eredeti költségvetésben tervezett előirányzatát. A valóságban e címen csupán 153 ezer forint összegben igényelt a Polgármesteri Hivatal szociális célú Erzsébet utalványt.
* Az Emberi Erőforrás Támogatáskezelő 350 ezer Ft összegben visszautalta az önkormányzatunk által utalt, 2017. évi Bursa Hungarica ösztöndíj támogatott tanulók részére ki nem folyósított összegét.
* 1.870 ezer forinttal emelhető az orvosi ügyeleti kiadásokhoz való hozzájárulás címén átvett összeg. A többletbevétel Alsópáhok Községi Önkormányzat 2017. évi elmaradásának befizetéséből keletkezett.

*Közhatalmi bevételek* előirányzata a többletbevételek összegével,165.751 ezer forinttal megemelésre kerül. Ezen belül 39.000 ezer forinttal emelkedik az építményadó, 76.000 ezer forinttal az iparűzési adó és 61.000 ezer forinttal az idegenforgalmi adó bevétel előirányzata. Mindhárom adónem esetében az előirányzat a befolyt adóhoz igazodik.

Ugyanakkor 2.750 ezer forinttal csökkentésre kerül az adóbírság és adópótlék, valamint 7.500 ezer forinttal a parkolási bírság előirányzata.

1 ezer Ft a birtokvédelmi bírságból származó egyéb bírság bevétel előirányzata.

*Működési bevételek* előirányzata 35.536 ezer forinttal csökken. Az előirányzat mérséklés a következők miatt szükséges:

* A városban folyó út, járda és közmű korszerűsítések, valamint T1 jelű út- és az 58 férőhelyes parkoló létesítéssel kapcsolatos beruházások munkálatai miatt a parkolási rendszer részben térítés mentesen működött. Jelentős a parkolási díjakra tervezett bevétel elmaradása. Az eredeti költségvetésben tervezett bevételi előirányzatot 25.014 ezer Ft szolgáltatási díj és 6.754 ezer Ft kiszámlázott Áfa bevétel elmaradás miatt kell csökkenteni.
* Egyéb ingatlanhasznosítás esetében a szolgáltatás ellenértékéből származó bevétel elmarad a tervezettől, ezért az előirányzat 1.381 ezer forinttal, a kiszámlázott Áfa előirányzat pedig 379 ezer forinttal csökkentésre kerül.
* A közvetített szolgáltatások ellenértékéből befolyó bevételi előirányzatot 652 ezer forinttal szükséges csökkenteni.
* A túltervezés miatt a biztosítók által fizetett kártérítést 3.651 ezer forinttal szükséges csökkenteni.
* 2.295 ezer Ft a napelemes erőmű terveinek értékesítésekor keletkezett kiszámlázott Áfa bevétel összege, mely többlet működési bevételként jelentkezik.

Az *államháztartáson kívülről átvett működési célú támogatások* előirányzata 47.854 ezer Ft összeggel megemelkedik.

Az előirányzatot növeli:

Az „Európa a polgárokért” projekt 2016. évben folyósított előlegének és a 2018. évben folyósított támogatásnak az együttes összege 47.581 ezer Ft. A sajátos számviteli elszámolás miatt az az euróban közvetlenül külföldről érkezett előleg, folyósított támogatás csak a projekt lezárásakor kerülhet az önkormányzat ténylegesen elszámolt bevételei közé. Addig az előlegek közé könyvelik.

273 ezer Ft a „Refurbculture” projekt megvalósítása során benyújtott 1. és 2. jelentésben elszámolt, és a gesztor által utalt, önkormányzatunknál felmerült kiadások fedezete.

***Felhalmozási pénzforgalmi bevételek:***

Az önkormányzat és intézményei ***felhalmozási pénzforgalmi bevételi*** előirányzata 9.206 ezer Ft-tal módosul.

A felhalmozási pénzforgalmi bevételi előirányzat az **Önkormányzat**nál emelkedik ezzel az összeggel.

8.500 ezer forinttal nő a *felhalmozási bevétel* előirányzata.

Ez az *ingatlan és kapcsolódó vagyonértékű jog értékesítés előirányzat* emelkedése. A bevétel a napelemes erőmű terveinek értékesítéséből származik.

*Felhalmozási célú átvett pénzeszköz* és ezen belül *a felhalmozási kölcsön visszatérülés* előirányzata 706 ezer forinttal megemelésre kerül. Az eredeti költségvetésben tervezettnél több lakásépítési kölcsöntörlesztés folyt be 2018. évben.

***Finanszírozási bevételek:***

Az *államháztartáson belüli megelőlegezés* előirányzata 35.040 ezer forinttal növekszik.

911 ezer Ft a 2018. október - december havi közfoglalkoztatással kapcsolatos kiadások fedezetének állami megelőlegezése. A megelőlegezett összeg a következő havi nettó finanszírozás során visszavonásra kerül.

34.130 ezer Ft a 2018. decemberében folyósított, 2019. évi állami támogatás megelőlegezésének összege. Az előleg biztosítja a 2019. január 5-éig esedékes járandóságok (köztisztviselői és közalkalmazotti bérek) fedezetét.

**Intézmények:**

**Polgármesteri Hivatal:**

A Polgármesteri Hivatal bevételi főösszege 16.577 ezer forinttal csökken.

***A működési pénzforgalmi bevételek*** tervezett összege 292 ezer forinttal emelkedik.

77 ezer forinttal nő az egyéb működési célú támogatások előirányzata. Az összeget a Keszthelyi Járásbíróság folyósította, ülnöki tevékenység költségtérítése címén.

Működési bevételek előirányzata 215 ezer forinttal emelkedik. 102 ezer Ft a házasságkötés miatt fizetett többletbevétel, 66 ezer Ft a közvetített szolgáltatás többlet bevétele, 40 ezer Ft kiszámlázott Áfa többletbevétel és 7 ezer Ft egyéb bevétel többlete.

A ***finanszírozási bevételek előirányzat*** 16.869 ezer forinttal csökken.

Az irányító szervi működési célú támogatás előirányzata 10.669 ezer forinttal csökken. 10.828 ezer Ft a II. félévi jutalom kerete összege, mely növeli az előirányzatot.

21.300 ezer Ft a működési célú intézményfinanszírozás visszavonása, mely csökkenti az előirányzatot.

Az irányító szervi felhalmozási célú támogatás 6.200 ezer forinttal csökken, mely szintén elvont előirányzat.

**GAMESZ:**

Az intézmény **bevételi előirányzata** 18.259 ezer Ft-tal csökken.

25.664 ezer forinttal csökkena ***működési pénzforgalmi bevételek*** tervezett összege.

Az Áht-n belülről származó egyéb működési célú pénzeszköz átvétel előirányzatát 1.007 ezer forinttal növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott időarányos (2018. október - november havi) összeg.

A működési bevételek előirányzata 26.671 ezer forinttal csökken.

* Az intézmény vállalkozási szerződést kötött a Szabadics Közmű és Mélyépítő Zrt-vel a „Hévíz, Széchenyi utca fejlesztése” projekt keretében a F1 növénytelepítési terv alapján humuszmentési, humuszolási, tereprendezési és növénytelepítési munkák elvégzésére. A szerződésben foglalt munkák elvégzésének vállalkozói díja - fix átalánydíjas elszámolással, fordított Áfa-s adózással - 63.491 ezer Ft. Bár az intézmény a munkát elvégezte, 32.983 ezer Ft ellenérték kifizetése a 2019. évre húzódik át. A Képviselő-testület 3/2019. (I. 15. ) határozata alapján az intézmény működési bevétele a fenti összeggel csökkentendő.
* DRV Zrt. által fizetett szolgáltatási díjakból az intézménynél többletbevétel keletkezett, melynek összege 6.312 ezer Ft.

*A* ***finanszírozási bevételek*** *előirányzata 7.405 ezer forinttal emelkedik.*

*6.261 ezer forinttal nő az irányító szervi működési célú támogatás.*

* *7.405 ezer Ft a 2018. II. félévi jutalom keret felosztásból az intézményt megillető előirányzat.*
* *az intézmény 1.144 ezer Ft működési intézményfinanszírozás átcsoportosítását kéri felhalmozási célra.*

Az irányító szervi felhalmozási célú támogatás előirányzata 1.144 ezer forinttal emelkedik.

**Brunszvik Teréz Napközi Otthonos Óvoda:**

Az intézmény **bevételi előirányzata** 3.319 ezer Ft-tal emelkedik.

*A* ***finanszírozási bevételek*** *előirányzata növekszik ezzel az összeggel, melyből 1.926 ezer Ft az* irányító szervi működési célú támogatás és 1.393 ezer Ft az irányító szervi felhalmozási célú támogatás.

**Gróf I. Festetics György Művelődési Központ:**

Az intézmény **bevételi előirányzata** 2.177 ezer Ft-tal emelkedik.

Az intézmény ***működési pénzforgalmi*** ***bevételi előirányzata*** 10.000 ezer forinttal emelkedik, mely a *működési bevételek* előirányzata növekedésének felel meg.

A ***finanszírozási bevételek*** előirányzata 7.823 ezer forinttal csökken.

Az irányító szervi támogatás előirányzatának csökkenése 8.123 ezer Ft, melyből 7.523 a működési célú intézményfinanszírozás:

* 2.177 ezer Ft a 2018. II. félévi jutalom keretfelosztásból kapott intézményfinanszírozás.
* 2018. október 5-én írt kérelmében az Igazgató Asszony 10.000 ezer Ft irányító szervi támogatást kért. A Képviselő-testület 225/2018. (X. 25.) határozatában engedélyezte az irányító szervi támogatást azzal a feltétellel, hogy a bevételek teljesülése esetén, az utolsó rendeletmódosítás során a ténylegesen befolyt bevételek ismeretében a fenntartói intézményfinanszírozás visszavonásra kerül.Az intézménynél teljesült a többletbevétel, így jelen rendet módosítási tervezetünkben a 10.000 ezer Ft korábban adott intézményfinanszírozás visszavonásával tervezünk.
* az intézmény 300 ezer Ft átcsoportosítását kéri a felhalmozási kiadások közül a dologi kiadásokra. Emiatt az intézményfinanszírozás is átcsoportosításra kerül a működési irányító szervi támogatások közé.

Az irányító szervi felhalmozási célú támogatások előirányzata 300 ezer forinttal csökken.

**TASZII:**

A szociális intézmény **bevételi előirányzata** 8.271 ezer Ft-tal növekszik.

2.000 ezer forinttal emelkedik ***a működési pénzforgalmi bevételek*** előirányzata. Ezzel emelkedik a működési bevételek előirányzata, mely többletbevételből származik.

A ***finanszírozási bevételek*** előirányzata 6.271 ezer forinttal emelkedik.

5.299 ezer forinttal emelkedik az irányító szervi működési támogatás.

A 2018. évi jutalomkeret felosztás szociális intézményt érintő összege 6.271 ezer Ft.

A szociális intézmény 972 ezer Ft működési intézményfinanszírozás átcsoportosítását kéri felhalmozási célra.

972 ezer forinttal emelkedik az irányító szervi felhalmozási célú finanszírozási támogatások előirányzata.

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 212.268 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 189.693 ezer Ft-tal emelkedik.

**Önkormányzat**

Az önkormányzat kiadásainak összesített előirányzata 225.640 ezer Ft-tal emelkedik.

A ***működési pénzforgalmi kiadások***előirányzata 207.771 ezer Ft-tal növekszik. A *személyi juttatások* előirányzata 3.124 ezer forinttal, a *munkaadót terhelő járulékok* előirányzata 668 ezer forinttal csökken.

Az előirányzatok ellentétes hatások eredőjeként módosulnak:

* A Képviselő-testület 229/2018. (X.25.) határozata alapján, 800 ezer forinttal emelkedik a személyi juttatások és 156 ezer forinttal a munkaadót terhelő járulékok előirányzata a parkoló iroda részére megállapított 2018. II. félévi jutalomkeret biztosítása miatt.
* A polgármesteri keretből vásárolt 11 db MP3 lejátszó vásárlása reprezentációnak minősül. Emiatt 34 ezer forinttal emelkedik a személyi juttatások és 17 ezer forinttal a munkaadót terhelő járulékok előirányzata.
* 2018. decemberében három ötvenezer forintos ajándék utalvány vásárlása vált szükségessé, mely szintén reprezentációs kiadás. A személyi juttatások előirányzata 150 ezer forinttal, a munkaadót terhelő járulék előirányzata 61 ezer forinttal emelkedik.
* A Széchenyi utca fejlesztése esetében a személyi juttatások előirányzata terhére 10 ezer Ft átcsoportosításra kerül a dologi kiadások előirányzatához.
* A Pénzügyminisztérium felszólította az önkormányzatokat, hogy a 2014-2020. programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Kormányrendelet 116.§ (1a) bekezdése alapján, ha az önkormányzat, vagy költségvetési szerve európai uniós forrásból megítélt, 50 millió forintot meghaladó támogatás kedvezményezettje, akkor számára a támogatási előleg csak abban az esetben nyújtható, ha a kedvezményezett az európai uniós forrás kezelésére a Magyar Államkincstárnál külön fizetési számlát nyit. A korábban kereskedelmi banki számlára kiutalt támogatások esetében is megváltozott a szabályozás. Ezért, ha a megítélt európai uniós forrásból nyújtott támogatás összege meghaladja az 50 millió forintot, akkor a kedvezményezettnek a még fel nem használt összeget vissza kell utalni a Magyar Államkincstár számlájára. Az önkormányzat köteles a támogatási előleget visszafizetni, ha nem igényelt időközi kifizetést. Ez az előírás önkormányzatunk esetében újabb projektet érintett:
  + Az októberi rendeletmódosításban már szerepeltetett pályázatok mellett, a ”Nagyparkoló zöldterület és közlekedési terület megújítása” című TOP-2.1.2-15-ZA1-2016-00004 pályázati számú projekt esetében is vissza kell fizetni a kiutalt 200.000 ezer Ft támogatást. A támogatási szerződésnek megfelelően a folyósított előlegből 179.360 ezer forintot felhalmozási célú támogatásnak és 20.640 ezer forintot működési célú támogatásként terveztünk. A működési célú támogatásnak megfelelően a kiadások is tervezésre kerültek, melyből a személyi juttatásra kalkulált előirányzat 4.098 ezer Ft, a munkaadót terhelő járulékra tervezett előirányzat 902 ezer Ft. A támogatás visszafizetése miatt mindkét előirányzatot törölni kell. A többi csökkentés a dologi és felhalmozási kiadási előirányzatokat érinti.

Az önkormányzat *dologi kiadások* előirányzata 417 ezer Ft-tal csökken.

* A Képviselő-testület 231/2018. (X. 25.) határozata alapján az önkormányzat intézkedett 700 ezer Ft kártérítés kifizetéséről Laborfalvi László Sándorné részére. A kártérítés 90%-át az AEGON Mo. Biztosító Zrt. megtérítette. A kifizetett kártérítés 10%-a már az egyéb ki nem emelt tevékenység dologi kiadások előirányzata tartalmazza. A biztosító 630 ezer Ft kártérítésének megfelelően kifizetett összeg a dologi kiadások előirányzatát emeli.
* 1.147 ezer Ft a Hévíz fényképes album vásárlására fordítható előirányzat. Az kiadási előirányzatból 370 db album szerezhető be.
* Önkormányzatunk 156 ezer Ft 2018. évi rezsi támogatásba részesült. A szociális tüzelőanyagra fordítható kiadás emeli a dologi kiadások előirányzatát.
* Az Önkormányzat értékesítette a napelemes erőmű terveit. A vételár 2.295 ezer Ft Áfa-t tartalmazott, melyet befizetési kötelezettség terhel.
* 300 ezer forinttal emeli a dologi kiadások előirányzatát, Magyar Csárdával kötött bérleti szerződés díja.
* 115 ezer Ft az Illyés Gyula Általános Iskola 4. osztályos tanulói részére vásárolt kalandparki belépőjegy vásárlásához biztosított előirányzat.
* Több beruházás estében szükséges a dologi kiadások kialakítása illetve a meglévő előirányzat emelése. A Nagyparkoló megújítása esetében 8.311 ezer forinttal, a Gyógyhelyi főtér beruházás esetében 318 ezer forinttal, az 58 férőhelyes parkoló beruházás estében 321 ezer forinttal, városi térfigyelő rendszer kialakítása beruházás esetében 40 ezer forinttal kell megemelni a dologi kiadások előirányzatát.
* 1.340 ezer forinttal szükséges kialakítani a Széchenyi utcai zárt árok beruházás dologi kiadásának előirányzatát, mely fedezi a közbeszerzési szakértői díj és a közbeszerzési hirdetmény és a közbeszerzési rendszerhasználati díj összegét.
* 516 ezer forinttal szükséges bővíteni a Forrás újság dologi kiadás előirányzatát.
* 76 ezer forinttal kell megemelni az októberi költségvetési rendeletben kialakított, az Erasmus+ program keretében elnyert „Youth&SPA” projekt megvalósításához szükséges előirányzat társtelepülések részére átadandó előirányzatát. Az eltérés az euró árfolyam változása miatt alakult ki. A hiányzó előirányzat az önkormányzat pályázattal kapcsolatban kialakított dologi kiadása terhére biztosítható.
* Az európai uniós támogatottságú ”Nagyparkoló zöldterület és közlekedési terület megújítása” című TOP-2.1.2-15-ZA1-2016-00004 pályázat visszafizetett támogatási összege 15.640 ezer forinttal csökkenti a dologi kiadások előirányzatát.
* A Képviselő-testület 219/2018. (X. 25.) határozata alapján 4.500 ezer Ft dologi előirányzat átcsoportosításra kerül a város- és községgazdálkodás, városi sportcsarnok bontására elkülönített előirányzatából a „Hévíz Városának fenntartható közlekedésfejlesztése” című pályázat megvalósíthatósági tanulmányának és költséghaszon elemzésének elkészítésére. Az átcsoportosítás nem módosítja a dologi kiadások kiemelt előirányzatát.

20.725 ezer forinttal emelkedik az *Államháztartáson belüli működési pénzeszköz átadás* előirányzata.

Önkormányzatunkat a Pénzügyminisztérium ismét pályázati támogatás visszafizetésére szólította fel, ez a már többször említett ”Nagyparkoló zöldterület és közlekedési terület megújítása” című TOP-2.1.2-15-ZA1-2016-00004 projekt. A beérkezett támogatás egy része működési célú, más része felhalmozási célokat szolgált. A visszafizetéskor ennek megfelelően működési, illetve felhalmozási pénzeszköz átadásként kell kezelni. visszafizetendő működési célú támogatás összege 20.640 ezer Ft.

Költségvetésünkben a „Dorint Rogner Lótusz Therme Szálloda” terület átcsatolása miatt Alsópáhok részére 2018. évben fizetendő helyi adó átadás előirányzata már szerepel, Az előirányzatot a tényadatok ismeretében további 1 ezer forinttal szükséges megemelni.

A Bursa Hungarica ösztöndíj önkormányzatot terhelő rész átutalásához további 75 ezer Ft előirányzat szükséges.

A SportOverBorders projekt esetében, az euró árfolyam változása miatt további 9 ezer forint szükséges átadni a résztvevő Zalaegerszeg Megyei Jogú Város részére.

16.821 ezer Ft-tal nő az *Államháztartáson kívüli működési célú* *pénzeszköz átadás* előirányzata.

16.674 ezer Ft az „Európa a polgárokért” pályázat 4 társtelepülés – Belgrád, Lendva, Hargita és Foster - részére átadandó támogatása.

47 ezer Ft SportOverBorders projekt esetében, és 123 ezer Ft a „Youth & SPA” projekt esetében a társtelepülések, illetve szervezetek részére még átadandó támogatás összege.

100 ezer Ft a Kisebbségekért – Pro Minoritate Alapítvány támogatásának összege.

821 ezer forinttal csökkenthető a Hévíz Kulturális Központ Nonprofit Kft részére átadandó támogatás összege. Költségvetésünk 1.642 ezer forint előirányzatot tartalmazott a Nkft. támogatására.

Megszüntethető a Hévíz és Térsége Kamarai Tagok Kulturális Alapítványa támogatására kialakított előirányzat. Az alapítvány - eltérően az előző évektől - nem nyújtott be támogatási kérelmet. Mindkét esetben a támogatás előirányzatának összege 921 ezer Ft átcsoportosításra került a felosztható keretbe.

*Működési célú céltartalék****:***

A működési tartalék együttes előirányzata 30.788 ezer Ft-tal csökken.

A Képviselő-testület 229/2018. (X.25.) határozata alapján az *önkormányzati kinevezett dolgozók juttatás*ára kialakított céltartalék még meglévő előirányzata, 30.000 ezer Ft felhasználásra kerül a 2018. II. félévi jutalom kifizetéséhez.

Az elmúlt időszakban, a *polgármesteri hatáskörben felhasználható „keretet”* érintő kiadás 788 ezer Ft volt.

Az alábbi előirányzat felhasználásokat kell megemlíteni:

* 62 ezer Ft az Illyés Gyula Általános Iskola részére vásárolt 11 db MP3 lejátszó kiadása.
* 211 ezer Ft kiadás terheli a keretet három darab 50 ezer forintos ajándék utalvány vásárlása kapcsán.
* 300 ezer Ft a Magyar Csárda bérleti díja, mely hat alkalomra biztosította a bérbevételt.
* 100 ezer Ft a 2019. évben megrendezendő Csángó Bál megrendezésének költségeihez való hozzájárulás.
* 115 ezer Ft kiadás biztosította az Illyés Gyula Általános Iskola 4. osztályos tanulói részére vásárolt 46 db belépőjegy ellenértékét, a Zalaszabari Kalandparkba.

A polgármesteri hatáskörben felhasználható 5.000 ezer forintos keretből, 3.145 ezer Ft a felhasznált összeg. A még felhasználható előirányzat 1.855 ezer Ft.

Kérem a tisztelt Képviselő-testületet, hogy a fentiekben leírtakat fogadja el a keret felhasználásáról szóló negyedéves tájékoztatásként.

Általános tartalék:

Az általános tartalék előirányzata jelen költségvetés módosítás során 205.222 ezer forinttal emelkedik. Több ellentétes hatású tétel alakította a tartalékot.

Növelte az általános tartalékot:

* 34.130 ezer Ft a 2019. évi állami támogatás megelőlegezése. Az összeg 2019. januárjában a decemberi illetmények kifizetésekor kerül felhasználásra.
* 133.982 ezer forinttal módosul a közhatalmi bevételek előirányzatának a ténylegesen befolyt helyi adókhoz és egyéb közhatalmi bevételekhez igazított összege. A többletbevétel az általános tartalékba helyezhető.
* 1.191 ezer Ft a kulturális pótlék időarányos jóváírt összege. A dolgozók részére fizetendő illetmény az eredeti költségvetésben, a művelődési intézménynél tervezésre került. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* 4.440 ezer Ft a szociális ágazati pótlék október-december havi támogatásának összege. Hasonlóan a kulturális pótlékhoz, a szociális területen dolgozók részére fizetendő illetmény az eredeti költségvetésben, a szociális intézménynél tervezésre került. Az időarányos támogatás az önerőből tervezett előirányzatot váltja ki. Így a támogatásnak megfelelő önerő az általános tartalékba helyezhető.
* Befejeződött az „Európa a polgárokért” projekt. A társtelepüléseknek átutalt támogatás rész után fennmaradó 30.907 ezer Ft a tartalékba helyezhető. A projektből származó előleg és támogatás forint értéke csak a projekt befejezésekor került be az önkormányzat számviteli elszámolásaiba.
* 1.871 ezer forinttal több folyt be a társönkormányzatoktól, az orvosi ügyeleti ellátásra tervezett előirányzatnál. Mivel ez a 2017. évben végzett szolgáltatás ellenértéke, melyet Hévíz már a múlt évben finanszírozott, az összeg tartalékba helyezhető.
* 21.300 ezer Ft a Hévízi Polgármesteri Hivataltól elvont irányító szervi működési támogatás összege. A tényadatok alapján, ez az előirányzat nem szükséges az intézmény 2018. évi működéséhez.
* 350 ezer Ft, az Emberi Erőforrás Támogatáskezelő által visszautalt 2017. évi Bursa Hungarica ösztöndíj önkormányzati hozzájárulása.
* 706 ezer Ft a felhalmozási kölcsön törlesztéséből származó többletbevétel, mely a tartalékba helyezhető.

Ugyanakkor az általános tartalék nyújt fedezetet több tervezett kiadásra. Ezek a következők:

* 1.713 ezer forinttal csökkenti a tartalék összegét, a 2018. októberi állami támogatás felmérés során módosított mutatószámok miatt elvont támogatás önerőből való visszapótlásával. Az intézmények működéséhez szükséges előirányzat nem minden esetben csökkenthető az ellátotti létszám csökkenésével arányosan.
* A 2018. évi bérkompenzációs állami támogatásból származó bevétel túltervezése ellentételezése 2.772 ezer forinttal csökkenti a tartalékot.
* A Képviselő-testület 229/2018. (X. 25.) határozata 1. mellékletében a Parkoló Iroda részére megállapított 2018. II. félévi jutalom és az azt terhelő járulék összege - 956 ezer Ft - a tartalék terhére biztosítható.
* A 370 db Hévíz képes album vásárlásához szükséges 1.147 ezer forint a tartalék előirányzatát terheli.
* 8.981 ezer Ft szükséges a különböző beruházások, projektek működési kiadásainak finanszírozásához. Ilyen pl.: a buszpályaudvar áttelepítés, a Gyógyhelyi főtér kialakítása és a Nagyparkoló megújítása.
* 1.340 ezer Ft fedezet szükséges a „Széchenyi utcai zárt árok csapadékvíz elvezetése”beruházás közbeszerzési eljárása lefolytatásához szükséges feladatok ellátásának díjára; a közbeszerzési hirdetmény ellenőrzésének díjára és a közbeszerzési rendszer használati díjára.
* 516 ezer forinttal szükséges kiegészíteni a Forrás újság korábbi előirányzatát.
* A működési bevételek előirányzata magasabb, mint a ténylegesen befolyt bevétel. Csökkenteni kell a bevételi előirányzatokat. A bevétel csökkenéssel párhuzamosan csökkenteni kell a kiadási előirányzatokat. A kiadás csökkentés hatásaként csökken az általános tartalék összege 6.694 ezer forinttal.

Fenti növelő és csökkentő hatások eredőjeként az általános tartalék összege 213.474 ezer forintra módosul, melyből **szabad felhasználású 209.413 ezer Ft**.A többi előirányzat kötelezettségvállalással terhelt.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 21.664 ezer Ft-tal csökken.

Az **Önkormányzat *felhalmozási pénzforgalmi kiadások*** előirányzata 24.655 Ft-tal növekszik.

170.221 ezer forinttal csökken a *beruházások* előirányzata.

A felhalmozási kiadások célonkénti előirányzatát jelen rendelettervezet 8. számú melléklete tartalmazza.

A Képviselő-testületi 230/2018. (X. 25.) határozatának megfelelően bruttó 500 ezer Ft összeggel megemelésre kerül a HÉSZ módosítás előirányzata.

A 259/2018 (XI. 29.) határozat alapján Festetics sétány (Világörökségi helyszínek fejlesztése projekt) felhalmozási kiadás előirányzata bruttó 8.648 ezer forinttal megemelésre kerül.

A támogatási előleg visszafizetése miatt a ”Nagyparkoló zöldterület és közlekedési terület megújítása” című TOP-2.1.2-15-ZA1-2016-00004 projektre tervezett támogatásnak megfelelő III. 7/1. beruházási jogcím szerinti felhalmozási előirányzat elvonásra kerül. A beruházási előirányzat csökkenés bruttó 179.360 ezer forint.

Bruttó 312 ezer forint összegben szükséges megemelni a III. 7/2 Nagyparkoló átalakítása előirányzatot, mivel az ezzel kapcsolatos hitel még nem lett igénybe véve, a támogatási előleget viszont vissza kellett fizetni.

Az „58 férőhelyes parkoló kialakítása” beruházás, működési kiadási előirányzatára tervezett összeget 321 ezer forinttal meg kell emelni. A fedezet a parkoló kialakításra tervezett felhalmozási kiadásból biztosítható.

Polgármesteri hatáskörben 354 ezer Ft a felhalmozási kiadások között átcsoportosításra kerül. Az összeg az 58 férőhelyes parkoló építése beruházási címről, a Kölcsey és Ady utca közötti 386 m hosszú zárt rendszerű csapadékvíz elvezetés kiépítésére átvezetésre kerül.

Felhalmozási célú pénzeszköz átadás Áht-n belülre:

Az előirányzat 179.360 ezer forinttal emelkedik. Ez megegyezik a már többször említett ”Nagyparkoló zöldterület és közlekedési terület megújítása” című TOP-2.1.2-15-ZA1-2016-00004 projekt visszafizetendő támogatásának összegével.

*Felhalmozási célú tartalék* előirányzata 15.516 ezer forinttal növekszik.

Ezen belül:

* az egyéb felhalmozási tartalék 14.200 ezer forinttal,
* a Széchenyi utcával kapcsolatos munkák tartaléka 1.316 ezer forinttal.

*Egyéb felhalmozási tartalék:*

A tartalékot növeli:

* a napelemes erőmű terveinek értékesítéséből befolyó eladási már nettó összege 8.500 ezer Ft.
* a Polgármesteri hivataltól elvont irányító szervi felhalmozási támogatás összege 6.200 ezer Ft.

A tartalékot csökkenti a HÉSZ módosítás előirányzatának emeléséhez szükséges 500 ezer forint.

*Széchenyi utcával kapcsolatos munkák tartaléka:*

A tartalékot növeli a Gróf I. Festetics György Művelődési központtól év végével visszavont 10.000 ezer Ft irányító szervi működési célú támogatás. Az évközben biztosított többlettámogatást ebből a tartalékalapból biztosítottuk. Intézménytől történt visszavonása után ide helyezzük az előirányzatot.

A tartalékot csökkenti a Festetics sétány (Világörökségi helyszínek fejlesztése projekt) előirányzatának növeléséhez szükséges - 259/2018. (XI. 29.) Képviselő-testületi határozat szerinti - 8.648 ezer Ft.

A fentiek hatására a felhalmozási tartalék 152.865 ezer forintra emelkedik, melyből a „Zala két keréken” TOP 3.1.1-15-ZA1-2016-00005 projekt előlegének sorsa továbbra sem tisztázott. Valószínűleg azt át kell adni. Összege nem felhasználható. Emiatt a **felhasználható felhalmozási tartalék előirányzata 74.643 ezer Ft.**

***Finanszírozási kiadások:***

Az előirányzat 911 ezer forinttal emelkedik. Ez a közfoglalkoztatással kapcsolatos megelőlegezés, havi nettó finanszírozást terhelő visszavonása.

**Intézmények:**

**Polgármesteri Hivatal**: ***működési pénzforgalmi kiadás előirányzata*** 10.377 ezer Ft-tal csökken.

A személyi juttatások előirányzata 875 ezer forinttal emelkedik.

Növeli az előirányzatot a 2018. II. félévi jutalom keret felosztása. Ez 9.061 ezer forint. 64 ezer Ft a Keszthelyi Járási Bíróság által ülnöki tevékenységért fizetett költség térítés.

10.000 ezer Ft az intézményfinanszírozás elvonása miatti előirányzat csökkentés személyi juttatást érintő összege.

Munkaadót terhelő járulék előirányzata 6.220 ezer forinttal csökken.

A jutalom vonzata 1.767 ezer Ft és az ülnöki tevékenység járulék terhe 13 ezer Ft növeli az előirányzatot. Az intézményfinanszírozás elvonása miatt 8.000 ezer forinttal csökken munkaadót terhelő járulék előirányzata.

A dologi kiadások előirányzata 3.085 ezer forinttal csökken.

***A felhalmozási pénzforgalmi kiadás előirányzata*** 6.200 ezer forinttal csökken.

6.313 ezer forinttal csökken az X.1. Eszközbeszerzés előirányzata, melyből 113 ezer Ft átcsoportosításra kerül a X.2. Informatikai eszközök felhalmozási címre. A további 6.200 ezer Ft előirányzat csökkentés lehetővé teszi a felhalmozási intézményfinanszírozás elvonását.

**GAMESZ:** Az intézmény ***működési pénzforgalmi kiadás előirányzata*** 19.403 ezer Ft-tal csökken.

A személyi juttatások előirányzata 9.785 ezer Ft-tal, a *munkaadót terhelő járulék* előirányzata 2.503 ezer Ft-tal csökken.

Növeli az előirányzatokat:

* a 2018. II. félévi jutalom előirányzata (Személyi juttatás: 6.197 ezer Ft; járulék 1.208 ezer Ft.)
* a közfoglalkoztatottak 2018. időarányos bére (918 ezer Ft) és járuléka (89 ezer Ft),
* az intézmény az utolsó költségvetési rendeletmódosításhoz benyújtott kérelmében 16.900 ezer Ft személyi juttatás és 3.800 ezer Ft járulék előirányzatának átcsoportosítását kéri dologi kiadásra.

Dologi kiadások előirányzata 7.115 ezer forinttal csökken. A kiadási előirányzat módosítás a következő elemekből épülnek fel:

* a Széchenyi utca felújításával kapcsolatos 2019. évben befolyó bevétel miatti előirányzat csökkentés 32.983 ezer Ft összegben
* az intézmény a DRV Zrt-től származó 6.312 ezer Ft többletbevételt dologi kiadásokra kívánja felhasználni.
* 20.700 ezer Ft személyi juttatásból és járulékból átcsoportosított előirányzat, mely szintén dologi kiadásokat szolgál.
* dologi kiadásból felhalmozási célokra átcsoportosított előirányzat összege 1.144 ezer Ft.

***A felhalmozási pénzforgalmi kiadás előirányzata*** 1.144 ezer forinttal növekszik.

A beruházások előirányzata emelkedik ezzel az összeggel.

**Brunszvik Teréz Napközi Otthonos Óvoda:**

1.926 ezer forinttal nőa ***működési pénzforgalmi kiadások*** tervezett összege.

2.777 ezer forinttal emelkedik az intézmény személyi juttatás előirányzata és 542 ezer forinttal a munkaadót terhelő járulék előirányzata. Ez a 2018. II. félévi jutalomkeret felosztás óvodára megállapított összege.

Az intézmény utolsó rendeletmódosítási kérelmében kérte dologi előirányzata1.393 ezer forinttal történő csökkentését, melyet felhalmozási kiadás céljára kért átcsoportosítani.

A köznevelési intézmény ***felhalmozási pénzforgalmi kiadása*** 1.393 ezer forinttal emelkedik.

Az átcsoportosított intézményfinanszírozásból és a korábbi felhalmozási kiadási előirányzatok közötti átcsoportosításokból bruttó 1.731 ezer Ft összegben udvari játszótéri játékokat szerez be.

**Gróf I. Festetics György Művelődési Központ** kiadási főösszege 2.177 ezer forinttal módosul. A ***működési pénzforgalmi kiadás*** előirányzat emelkedése 2.477 ezer Ft.

3.721 ezer forinttal csökken a személyi juttatások és 584 ezer forinttal a munkaadót terhelő járulékok előirányzata. A módosulást egymással ellentétes hatások alakítják:

* A 2018. II. félévi jutalom keret felosztás hatására 1.822 ezer forinttal emelkedik a személyi juttatások előirányzata és 355 ezer forinttal a munka dót terhelő járulékok előirányzata.
* Az intézmény utolsó 2018. évi rendeletmódosítási kérelmében 5.543 ezer Ft személyi juttatás és 939 ezer Ft munkaadói járulék átcsoportosítását kérte a dologi kiadások előirányzata közé.

A dologi kiadások előirányzata 6.782 ezer forinttal emelkedik.

A fentiekben kért működési előirányzatok átcsoportosítása 6.483 ezer forinttal emelte a dologi kiadás előirányzatát.

Az intézmény további 300 ezer felhalmozási kiadás átcsoportosítását kérte a dologi kiadások javára.

***Felhalmozási pénzforgalmi kiadások előirányzata*** 300 ezer forinttal csökken.

Az előirányzat átcsoportosítás a 2 db klíma berendezésre tervezett előirányzatot csökkenti, melynek összege bruttó 350 ezer forintra módosul.

TASZII

A szociális intézmény kiadási előirányzata 8.271 ezer forinttal emelkedik, melyből ***működési pénzforgalmi kiadások*** előirányzata 7.299 ezer Ft-tal növekszik.

4.192 ezer forinttal emelkedik a személyi juttatások és 1.832 ezer forinttal a munkaadót terhelő járulékok előirányzata.

A 2018. II. félévi évi jutalomkeret felosztása a szociális intézmény esetében 5.248 ezer Ft személyi juttatás és 1.023 ezer Ft munkaadót terhelői járulék előirányzat növekedést okozott.

Az intézmény utolsó rendelet módosítási kérelmében a személyi juttatások terhére 1.056 ezer Ft átcsoportosítást kért, melyből 813 ezer Ft a munkaadót terhelői járulék előirányzatot és 243 ezer Ft a dologi előirányzatot növeli.

Dologi kiadások előirányzata 1.271 ezer forinttal növekszik.

Növeli az előirányzatot:

* a működési többletbevételből 1.038 ezer forintot az intézmény dologi kiadások fedezésére kíván fordítani,
* a személyi kiadások előirányzatából 243 ezer forintot dologi kiadásra kér a szociális intézmény átcsoportosítani.

Ugyanakkor az intézmény 10 ezer forint átcsoportosítását kéri felhalmozási célra, mely csökkenti az dologi kiadások előirányzatát.

***Felhalmozási pénzforgalmi kiadáso***k előirányzata 972 ezer forinttal növekszik.

Az intézmény a működési többlet bevételéből 962 ezer forintot beruházásra kíván fordítani. 10 ezer Ft dologi kiadási előirányzata átcsoportosítását kéri felhalmozási célra.

A fentiek és a felhalmozási kiadásokon belüli átcsoportosítás hatására módosul a felhalmozási kiadások előirányzata, melynek eredményeként bruttó 4.937 ezer Ft összegű a tárgyi eszköz beszerzésre és 665 ezer Ft a kisértékű tárgyi eszköz beszerzésre fordítandó felhalmozási előirányzat.

A GAMESZ, az Óvoda, a Művelődési Intézmény a TASZII több esetben kérte a kötelező és nem kötelező irányzatok közötti átcsoportosítást. Az átcsoportosítások végrehajtása összességében nem okoz előirányzat változást.

**4.**

**ÖSSZEFOGLALÓ**

A jelen előterjesztéssel benyújtott - 2018. évi költségvetés módosításáról szóló - rendelettervezet a város költségvetését 5.869.809 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített szótöbbséggel fogadható el.

**5.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2018. évi költségvetéséről szóló 2/2018. (I. 25.) rendelet módosítása

**Költségvetési hatása:** A 2018. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek, államháztartáson belüli megelőlegezések összege - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat, esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege is.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti, a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**6.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |