**ELŐTERJESZTÉS**

**Hévíz Város Önkormányzat Képviselő-testülete**

**2019. február 28-ai rendes nyilvános ülésére**

**Tárgy:** Hévíz-Balaton Airport Kft Felügyelő Bizottságának tájékoztatója a Hévíz-Balaton Airport Kft likviditásáról

**Az előterjesztő:** Papp Gábor polgármester

**Készítette:** Kepli József János a Hévíz-Balaton Airport Kft. Felügyelő Bizottság elnöke

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzatának Képviselő-testülete 51/2012. (III.14.) Kt határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven. A Képviselő-testület a gazdasági társaság törzstőkéjét 50.500 e Ft-ban határozta meg. A Képviselő-testület 2014-ben a törzstőkét 1.000 ezer forinttal emelte, illetve 24.000 ezer forintot helyezett tőketartalékba. A tulajdonos a társaságnak kezességvállalással 15.000 ezer forint folyószámlahitel és 60.000 ezer forint rulírozó hitel felvételét engedélyezte a 2019. gazdasági évre a 222/2018. (X.25.) határozattal.

A Képviselő-testület a gazdasági társaság 2015 évi üzleti tervének tárgyalásakor hozott döntést arra az 58/2015. (III.16.) határozatában, hogy havonta számoljon be a Felügyelő Bizottság a reptér likviditásáról, a külső támogatási megállapodásokkal kapcsolatban folytatott tárgyalások állásáról, a várható támogatások utalásáról. E kötelezettségének a társaságról minden soros ülésén a Felügyelő Bizottság elnöke beszámolt az éppen aktuális likviditásról.

Hévíz Város Önkormányzata 2019. évi költségvetésében jóváhagyásra került, hogy a Hévíz-Balaton Airport 2019. évben összesen 50 millió forint működési támogatásban részesül. A támogatás még nem került átadásra a gazdasági társaságnak.

A társaság 2019. évre elfogadott üzleti terve alapján továbbra is szükséges a reptér központi költségvetésből történő támogatása, melyre az igényt a reptér ügyvezető igazgatója 240 millió forint összegben nyújtott be a Technológiai és Innovációs Minisztériumnak az év első napjaiban..

Az előterjesztés 1. és 2 melléklete tételesen tartalmazza a 2019. január 31-ig teljesített bevételeket és kiadásokat nettó összegben, tekintettel arra, hogy az ÁFA visszaigénylése megtörténik.

A Hévíz-Balaton Airport Kft saját nettó árbevételéből 2.690.219,- forint került számlázásra, melyből ténylegesen teljesült 2.563.621,- Ft. Az 1. mellékletben látható, hogy mely társaságoktól, illetve egyéb forrásokból realizálta ezt az összeget. Az üzemanyag értékesítéséből 2.134.429,- forint került számlázásra, teljesült 2.483.137,- Ft bevétel. A jövedéki adóra benyújtott igény 445.877,- Ft, melyből teljesült 445.877,- Ft. A közvetített szolgáltatás 141.464,- forint, melyből teljesült 141.464,- forint.

A felmerült kiadások, melyek számlázásra kerültek 21.107.831,- forint, ebből ténylegesen teljesült 17.108.190,- forint. Tételes kimutatását a 2. melléklet tartalmazza. Üzemanyag értékesítés céljából 1.528.929,- forint értékben került beszerzésre, teljesült 925.156,- Ft. A jövedéki adóra befizetés 446.000,- forint, teljesült 257.000,- Ft. Közvetített szolgáltatás 128.804,- forint, teljesült 58.025,- forint.

A gazdasági társaság 2019. január 31-én az alábbi likvid pénzeszközökkel, valamint követelés és kötelezettség állománnyal rendelkezett. A likviditás változására vonatkozóan bemutatásra kerül az előző két havi állomány, mely már be lett mutatva a képviselő-testületnek.

adatok forintban

|  |  |  |  |
| --- | --- | --- | --- |
| Megnevezés | 2018.  október 31. | 2018.  december 31. | 2019.  január 31. |
| ***Bankszámlák*** |  |  |  |
| OTP forint számla | 64.207.797 | 19.354.403 | 219.826 |
| OTP euró | 23.830.973 | 33.314.783 | 28.443.342 |
| OTP forint rulírozó forgóeszköz hitel. |  |  |  |
| OTP USA dollár számla | 4.300.622 | 1.913.333 | 1.503.138 |
| OTP ELK EUR | 715.390 |  |  |
| **Összesen bankszámlák egyenlege** | **93.054.782** | **54.582.519** | **30.166.306** |
|  |  |  |  |
| Kötelezettségek, követelések |  |  |  |
| Szállítói tartozás | -109.303.142 | -116.579.495 | -118.394.352 |
| Vevői követelés | 19.926.680 | 8.511.266 | 8.062.970 |
| **Kötelezettségek, követelések össz.** | **-89.376.462** | **-108.068.229** | **-110.331.382** |
|  |  |  |  |
| **Összesen** | **3.678.320** | **-53.485.710** | **-80.165.076** |

A fenti adatokból látható, hogy a reptér likviditási helyzete az előző beszámolási időszakhoz képest romlott. A társaság 2018. január 31-én 30,2 millió forint készpénzállománnyal rendelkezett, mely a fizetőképességét biztosítja. Az előző beszámolási időszakhoz képest ez ugyanakkor mintegy 24 millió forinttal csökkent és ez eredményezte a társaság likviditási helyzetének jelentős romlását. A szállítói állományból több mint 80 millió forinttal egy szállítónak tartozik a társaság. Ez a tartozás állomány egy tulajdon rendezésnél várhatóan ki fog kerülni a mérlegből, mely a likviditási helyzet jelentős javulását eredményezi.

A vevői követelések teljesülés érdekében mindent megtett a reptér, de a jelenlegi állományban van olyan követelés, mely várhatóan nem fog teljesülni.

A társaság várhatóan a március havi illetményeket már csak hitelből tudja teljesíteni.

A döntéshez egyszerű szótöbbség szükséges.

**II.**

**HATÁROZATI JAVASLAT**

**(mely a Hévíz-Balaton Airport Kft ……/2019. (…….) sz. alapítói határozatának minősül**

Hévíz Város Önkormányzat Képviselő-testülete a Hévíz-Balaton Airport Kft 2019. január havi működéséről szóló beszámolót elfogadja.

Felelős: Papp Gábor polgármester

Határidő: 2019. március 12.

1. melléklet

**Kimutatás a Hévíz-Balaton Airport Kft 2019. január 31-i**

**nettó bevételeiről**

adatok forintban

|  |  |  |
| --- | --- | --- |
| ***Bevételek*** | Január | Összesen |
|
| Lufthansa-FRA | 0 | 0 |
| Lufthansa-MUC | 0 | 0 |
| Flybe-DUS | 0 | 0 |
| Flybe-TXL | 0 | 0 |
| Flybe-HAM | 0 | 0 |
| Germania | 0 | 0 |
| UTAir-VKO | 0 | 0 |
| BoraJet-AYT | 0 | 0 |
| Travel Service-TLV | 0 | 0 |
| Low-cost | 0 | 0 |
| Egyéb repülés | 1 516 962 | 1 516 962 |
| Bérleti díj | 1 173 257 | 1 173 257 |
| Egyéb bevétel | 0 | 0 |
| **Összesen** | **2 690 219** | 2 690 219 |
| *Tényleges teljesítés* | *2 563 621* | 2 563 621 |
|  |  |  |
| ***Bevételek*** | Január | Összesen |
|
|
| Üzemanyag | 2 134 429 | **2 134 429** |
| Tényleges teljesítés | 2 483 137 | 2 483 137 |
|  |  |  |
| ***Bevételek*** | Január | Összesen |
|
|
| Jövedéki adó | 445 877 | **445 877** |
| Tényleges teljesítés | 445 877 | **445 877** |
|  |  |  |
| ***Bevételek*** | Január | Összesen |
|
|
| Közvetített szolg. | 141 464 | **141 464** |
| Tényleges teljesítés | 141 464 | **141 464** |

1. melléklet

**Kimutatás a Hévíz-Balaton Airport Kft 2019. január 31-i**

**nettó kiadásairól**

adatok forintok

|  |  |  |
| --- | --- | --- |
| Költségek | Január | **Összesen** |
|
|
| Humán | 11 578 369 | **11 578 369** |
| Alvállalkozók, szakértők | 2 515 000 | **2 515 000** |
| Utasbiztosítás | 0 | **0** |
| Légiforgalmi szolgáltató | 0 | **0** |
| Meteo | 190 000 | **190 000** |
| Ügyvéd, ügyvitel | 0 | **0** |
| Bérleti díj terület, létesítmény | 3 000 000 | **3 000 000** |
| Eszközbérletek | 65 000 | **65 000** |
| Biztosítás | 0 | **0** |
| Hatóság | 838 000 | **838 000** |
| Közmű | -89 217 | **-89 217** |
| Karbantartás, fenntartás | 860 240 | **860 240** |
| Adminisztráció | 493 840 | **493 840** |
| Marketing, reklám, sales | 0 | **0** |
| Üzemanyag eszközökbe | 265 182 | **265 182** |
| Beszerzés | 1 157 384 | **1 157 384** |
| Iparűzési adó, társas.gk. adó | 0 | **0** |
| Készletezési díj | 16 668 | **16 668** |
| NAV vámletét | 0 | **0** |
| Bankköltség | 217 365 | **217 365** |
| **Összesen** | **21 107 831** | **21 107 831** |
| Tényleges pénzügyi teljesítés | **17 108 190** | **17 108 190** |
|  |  |  |
| Költségek | Január | **Összesen** |
|
| Kereskedelmi üzemanyag beszerzés | **1 528 929** | **1 528 929** |
| Tényleges pénzügyi teljesítés | **925 156** | **925 156** |
|  |  |  |
| Költségek | Január | **Összesen** |
|
|
| Jövedéki adó befizetés | **446 000** | **446 000** |
| Tényleges pénzügyi teljesítés | **257 000** | **257 000** |
|  |  |  |
| Költségek | Január | **Összesen** |
|
|
| Közvetített szolgáltatás | **128 804** | **128 804** |
| Tényleges pénzügyi teljesítés | **58 025** | **58 025** |

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezetője |  |  |
| Vecsera Jánosné | Könyvvizsgáló |  |  |